Det er Foreningen ELSA, der har henvendt sig til Kunsten for at få museet til at stå for auktionen. ELSA har de sidste 15 år samlet omkring 5 millioner kroner sammen til skolebyggerier i det fattige afrikanske land Etiopien. Blandt andet ved at bortauktionere kostbare kunstværker, som det nu sker i Aalborg. Gerd Jensen er manden bag det hele og det er gennem årene lykkes ham at overtale flere af landets dygtigste kunstnere til at bidrage. Flere store danske museer har tidligere lagt lokaler til den usædvanlige auktion. Man skal have den store tegnebog med til auktionen. Flere af værkerne forventes at nå op på priser over 100.000 kroner. Kunsten i Aalborg tager ikke entre for udstillingen - til gengæld skal man altså have penge på lommen hvis du også vil købe værkerne.

Opsummering:
En velgørenhedsforening har fået sponseret kunstværker for hundredtusindvis af kroner, der skal sælges på Kunsten i Aalborg. Pengene skal gå til at bygge skoler i Ethiopien.